Държавен вестник, бр. 66, 2007 г., стр. 121

Б Р О Й  66
Д Ъ Р Ж А В Е Н   В Е С Т Н И К
С Т Р .  121
Разкъсващата се мембрана трябва да се скъса най-рано, когато се достигне налягане-
то, задействащо отварянето на предпазния вентил, и най-късно, когато това налягане
достигне изпитателното налягане на вакуумната цистерна, на която е монтиран пред-
пазният вентил.
Устройствата за обезопасяване трябва да са от такъв тип, че да издържат на динамич-
ни натоварвания, включително хидравлични удари.
Пространството между разкъсващата се мембрана и предпазния вентил трябва да е
съоръжено с манометър или подходящо звуково или светлинно контролно сигнално
устройство за сигнализиране на скъсването на мембраната, поява на дефекти или
изтичане, които могат да предизвикат лошо функциониране на предпазния вентил.”
6.10.4
Заменете текста със следния:
“6.10.4 Проверка
Фиксираните и демонтируемите вакуумни цистерни на всеки три години, а вакуумни-
те контейнери-цистерни и разменни цистерни най-малко на всеки две и половина
години трябва да са обект на преглед на вътрешното им състояние в допълнение на
изпитанията съгласно 6.8.2.4.3.”
Глава 6.11
Добавете нова глава, както следва:
“ Г Л А В А  6 . 1 1
ИЗИСКВАНИЯ ЗА ПРОЕКТИРАНЕТО, ИЗРАБОТВАНЕТО, ПРОВЕРКИТЕ И ИЗПИТАНИЯ-
ТА НА КОНТЕЙНЕРИТЕ ЗА НАСИПЕН ТОВАР
6.11.1
Определения
За целите на този раздел:
Затворен контейнер за насипен товар означава напълно затворен контейнер, имащ
твърд покрив, странични стени, предна и задна страна и под (включително фуниеоб-
разно дъно). В този термин се включват и контейнери за насипен товар с отварящи
се покрив, странична или челна страна, които могат да се затварят по време на превоз.
Затворените контейнери за насипен товар могат да бъдат съоръжени с отвори, поз-
воляващи изпускането на изпаренията и газовете и навлизане на въздух на тяхно
място и които предотвратяват разсипването на твърдото съдържание, както и про-
никването на дъжд и водни пръски при нормални условия на превоз.
Покрит контейнер за насипен товар означава отворен отгоре контейнер за насипен
товар с твърдо дъно (включително фуниеобразно дъно), странични и челни страни и
гъвкаво покривало.
6.11.2
Използване и общи изисквания
6.11.2.1
Контейнерите за насипен товар и тяхната експлоатационна и конструкционна екипи-
ровка трябва да бъдат проектирани и произведени така, че да издържат на вътреш-
ното налягане на съдържанието и на напреженията при обработката и при нормални
условия за превоз, без да има загуби на съдържанието.
6.11.2.2
Когато са монтирани клапи за разтоварване, те трябва да са изпълнени така, че да са
сигурни, когато са в затворено положение, и цялата разтоварваща система да бъде
подходящо осигурена срещу повреждане. Клапите със затваряща ръкохватка трябва
да са осигурени срещу нежелано отваряне, като позициите за отворено и затворено
положение трябва да са явно очевидни.
6.11.2.3
Код за означаване на типовете контейнери за насипен товар
В долната таблица са посочени кодовете, които трябва да се използват за означаване
на типовете контейнери за насипен товар:
Тип контейнер за насипен товар
Код
Покрити контейнери
ВК1
Затворени контейнери
ВК2
6.11.2.4
Като се вземат предвид прогресът в науката и технологиите, използването на алтер-
нативни конструкции, които предлагат най-малко равностойна безопасност според
изискванията на тази глава, може да се признава от компетентния орган.
6.11.3
Изисквания за конструкцията, изработката, проверките и изпитанията на контейне-
ри съгласно CSC4 , използвани като контейнери за насипни товари
6.11.3.1
Изисквания за конструкцията и изработката
 4 CSC—Международна конвенция за безопасни контейнери (Женева, 1972 г.), публикувана с изме-
ненията и допълненията от Международната морска организация (IMO), Лондон (вж. “Определения”
в глава 1.2).